open-index/open-wikipedia-markdown huggingface dataset:
Car Button Cloth

***Car Button Cloth*** é un álbum da banda estadounidense de rock alternativo The Lemonheads, editado en 1996 polo selo Atlantic Records.

## Listaxe de cancións
Thalassemyidae

***Thalassemyidae*** é unha familia extinta de tartarugas mariñas criptódiras. Existiu desde o período Xurásico até o Eoceno (hai 196-40 millóns de anos). Encontráronse fósiles da familia nos Estados Unidos e Europa (Gran Bretaña, Francia, Bélxica, Alemaña, Eslovenia).

## Xéneros 
* *Catapleura* Cope 1869 
* *Erquelinnesia* Dollo 1887 
* *Idiochelys* Meyer 1839 
* *Lytoloma* Cope 1870 
* *Osteopygis* Cope 1868 
* *Rhetechelys* Hay 1908 
* *Sontiochelys* Stache 1905 
* *Thalassemys* Rütimeyer, 1859

## Véxase tamén 
### Bibliografía 
* E. D. Cope. 1868. [A new genus of Chelonia from New Jersey]. Proceedings of the Academy of Natural Sciences of Philadelphia 20 :147
Castro de Santa María de Cervantes

O **castro de Santa María de Cervantes** é un poboado castrexo situado na ribeira dos Ancares, na parroquia do Castro, a 12&nbsp;km da capital do concello de Cervantes, na provincia de Lugo.

## Características 
Localízase nun promontorio no val do río Quindós, afluente do río Navia. Ten forma elíptica, de norte a sur mide uns 80 metros e de leste a oeste uns 50 metros. Está datado na Idade de Ferro (século I ou II), e ten grande interese polo gran potencial dos seus restos.

Foi estudado entre 1995 e 1996, se ben calcúlase que só se escavou unha décima parte da súa superficie. Os materiais atopados consérvanse no Museo Provincial de Lugo. Documentáronse 23 construcións de uso doméstico, amais de zonas de paso, canles, muros de nivelación, escaleiras, enlousados, muros de descarga e de nivelación e sistemas de drenaxe. Nunha das vivendas documentouse a existencia dun andar superior. Varias das construcións tiñan os muros interiores enlucidos e pequenas alacenas de pedra. Documentáronse os marcos de madeira das portas, que foron restituídos.

Sobre os restos do conxunto construíuse unha necrópole medieval, entre os séculos XIII e XIV, reutilizando parcialmente pedras do asentamento castrexo, e mesmo algún muro da construción anterior. Tiña 63 sepulturas, en moitas das cales se puideron recuperar restos óseos.

Enriba do mesmo sitúase a igrexa de Santa María.

## Galería de imaxes 

Ficheiro:Castro de Santa María de Cervantes 2.jpg|Escavación da zona leste.
Ficheiro:Castro de Santa María de Cervantes 3.jpg|Detalle da porta dunha vivenda.
Ficheiro:Igrexa de Santa María do Castro, Cervantes.jpg|Igrexa de Santa María.
Ficheiro:Castro de Santa María de Cervantes, 2014. PNOA cedido por © Instituto Geográfico Nacional.jpg|Vista aérea.

## Véxase tamén 
### Outros artigos 
* Cultura castrexa
* Castros de Galicia
### Ligazóns externas 
* Castro de Santa María de Castro, artigo no blog *Castros Galaicos*.
* Blanco Rotea, Rebeca (2005): "Análisis de la iglesia parroquial de Santa María de Castro (Cervantes, Lugo)". ''Cuaderno de Estudios Gallegos, Tomo LII, fascículo 118 .
* "Declarado BIC el Castro de Santa María de Cervantes (Lugo)"
Lista de ordes de Unix

Esta é unha lista dalgunhas das ordes empregadas no sistema UNIX.

## Comandos para a manipulación de directorios 
* **mkdir** - crea un directorio
* **rmdir** - elimina un directorio baleiro
* **cd** - cambia o directorio actual
* **pwd** - amosa a localización do directorio actual
* **ls** - amosa o contido do directorio actual
* **du** - amosa o tamaño do directorio
* **whereis** - amosa a dirección dun ficheiro determinado

## Comandos para a manipulación de ficheiros 
* **cat** - amosa o contido dun ficheiro
* **tail** - amosa as últimas 10 liñas dun ficheiro
* **head** - amosa as primeiras 10 liñas dun ficheiro
* **vi** - abre o editor de ficheiros de texto vi
* **vim** - abre o editor de ficheiros de texto vim
* **rm** - elimina un ficheiro
* **cp** - copia un ficheiro
* **mv** - move ou cambia o nome dun ficheiro
* **chmod** - cambia os permisos dun ficheiro 
* **chown** - cambia o dono dun ficheiro
* **split** - divide un ficheiro
* **recode** - cambia a codificación dun ficheiro

## Comandos para a administración 
* **man** - amosa información sobre un comando
* **adduser** - engade un novo usuario
* **addgroup** - engade un novo grupo de usuarios 
* **dmesg** - amosa o rexistro de inicio
* **df** - amosa o estado de ocupación dos discos e particións
* **userdel** - elimina un usuario
* **chfn** - cambia a información relativa a un usuario
* **who** - amosa quen está conectado ao sistema
* **whoami** - amosa información sobre o usuario conectado
* **passwd** - modifica o contrasinal dun usuario
* **ps** - amosa os procesos que se están a executar
* **kill** - termina un proceso
* **su** - cambia ao usuario *root*

## Comandos para a administración de rede 
* **ifconfig** - amosa as interfaces de redes activas e a información de cada unha delas
* **route** - amosa información referente as rutas
* **mtr** - amosa a ruta ata un IP determinado
* **netstat** - amosa os portos e protocolos activos do sistema
* **traceroute** - traza unha ruta dende o host local ata o destino amosando os enrutadores intermediarios
* **nslookup** - consulta de servizos DNS
* **dig** - consulta de servizos DNS

## Véxase tamén 
### Outros artigos 
* Unix
* Linux
* Comando (informática)
* Lista de comandos do MS-DOS

### Ligazóns externas 
* UNIX ON-LINE Man Pages
Batalla de Vilafranca

A** batalla de Vilafranca** tivo lugar o 17 de marzo de 1809 no decurso da ocupación francesa da actual provincia de León polos franceses na Guerra da Independencia española. Despois dun sanguento asedio de catro horas, unha guarnición francesa, illada en Vilafranca do Bierzo, rendeuse perante as milicias españolas do xeneral Gabriel de Mendizábal.
## Contexto 
En 1809 as operacións do exército español no Noroeste estiveron marcadas por esforzos irregulares para expulsar os franceses das zonas que a invadiran, e logo do afundimento dese exército no discorrer do ano anterior. Os restos dos exércitos desfeitos polos ataques franceses, operando en colaboración coas guerrillas e a milicia, organizaran razias e escaramuzas, que de xeito ocasional permitían a captura de tropas ou equipos militares franceses.

Unha das formacións sobreviventes, a división regular de infantaría do xeneral marqués de La Romana, estabeleceuse en Asturias, fustrigando os franceses en León e Galiza. En marzo, elementos desa unidade, armados cun canón de 12 libras e con municións recobradas dun posto, abandonado polos napoleónicos, en Ponferrada, a pouca distancia de Vilafranca do Bierzo.

## Desenvolvemento da batalla 
A vangarda de ataque estaba formada por uns 1.500 homes dos rexementos Zaragoza e Zamora, ás ordes de Mendizabal, cos que colaboraron milicianos e guerrilleiros, entre eles valdeorreses. O 17 de marzo entraron en Vilafranca e arrodearon aos franceses, que se fixeron fortes no castelo. Comezou daquela unha cruenta batalla, que levou a vida de varios oficiais españois, mais logo de catro horas de combate, os franceses decidiron renderse.
Testudinoidea

As **Testudinoidea** son unha superfamilia de tartarugas pertencentes á suborde taxonómica Cryptodira dos Testudines. Este grupo inclúe seis familias de tartarugas, algunhas das cales se extinguiron no pasado e agora só temos os seus restos fosilizados.
Xinsén

miniatura|Ginseng
O **xinsén** ou **ginseng** (*Panax sp.*) é unha planta utilizada na medicina chinesa hai millares de anos para incrementar a lonxevidade e a cualidade de vida. O *Panax ginseng* é a especie máis estudada e dispoñíbel comercialmente. Outra especie, *Panax quinquefolius* (ginseng americano), é cultivada no medio oeste dos Estados Unidos e exportada a China.

O ginseng "branco" consiste simplemente na raíz deshidratada, n o ginseng "vermelo" consiste na raíz aquecida ao vapor e deshidratada.

## Propiedades medicinais
A parte medicinal da planta é a súa raíz, de crecemento lento, collida despois de catro a seis anos, cando o seu teor global de ginsenosídeo - o ingrediente activo principal do ginseng - atinxe o máximo. Existen trece ginsenosídeos en total. O *Panax ginseng* tamén contén panaxanos, substancias que poden reducir os niveis de azucre no sangue (glicosa) e polisacáridos, moléculas complexas de azucre.

Sábese que o ginseng mellora a actuación da corrente sanguínea, facendo así unha mellora das actividades físicas e mentais.

Algunhas persoas testemuñan que o ginseng tamén mellora a actividade sexual, actuando nunha ríxida erección. Esta última afirmación aínda está sen comprobación científica.
[miniatura|Frascos con raíces de ginseng en [Seúl, Corea do Sur]]

### Especies
**Panax ginseng* - ginseng chinés
**Panax quinquefolius* - ginseng americano
**Panax japonicus*

## Notas
San Bieito

O nome de **San Bieito** pode referirse aos seguintes santos do cristianismo:

***Bieito de Nursia**, celebrado o 11 de xullo;
***Benedito Abade**, festexado o 11 de xaneiro;
***Benedito Biscop**, abade e confesor, conmemorado o 12 de xaneiro;
***Bieito de Aniane**, freire, festexado o 12 de febreiro;
***Bieito Crispo**, festexado o 11 de marzo;
***Benedito Revelli**, festexado o 12 de febreiro;
***Bieito de Palermo** ou **Bieito o Mouro**, festexado o 4 de abril;
***Bieito Xosé Labre**, conmemorado o 16 de abril;
***Bieito II**, papa, festexado o 8 de maio;
***Bieito Menni**, festexado o 24 de abril;
***Bieito Mártir**, festexado o 13 de outubro.

Como topónimo, pode referirse a:

;En Galiza
***San Bieito**, lugar da parroquia de Arbo, no concello de Arbo;
***San Bieito**, lugar da parroquia de Lantaño, no concello de Portas;
***San Bieito**, lugar da parroquia de Arbo, no concello de Tomiño.

;Serra de Galiza
***Alto de San Bieito**, cumio maior da Serra do Candán, con 1.017 metros de altura.

Dá nome aos seguintes templos ou celebracións relixiosas:

***Igrexa de San Bieito de Fefiñáns**, templo católico do s. XVII, na praza de Fefiñáns (Cambados);
***Romaría de San Benitiño de Lérez**, celebrada o 11 de xullo en Lérez (Pontevedra;
***Capela de San Bieito da Uceira**, celebrada o luns de Pascua e os segundos domingos de xullo na ermida do San Bieito no monte da Uceira, preto do lugar de Cerredelo (Couso de Limia, Sandiás).

## Véxase tamén
### Outros artigos
***Bieito**, nome masculino;
*Parroquias de Galicia baixo a advocación de san Bieito
ELA

**ELA** pode referirse a:
*Esclerose lateral amiotrófica, unha enfermidade dexenerativa de tipo neuromuscular.
*Eusko Langileen Alkartasuna, un sindicato ligado historicamente ó Partido Nacionalista Vasco.
Cabeceira

miniatura|Unha cabeceira de madeira.
A **cabeceira** ou **testeira** é un moble que se pega á parte da cama onde se deita a cabeza. Antigamente usado para illarse do frío e da humidade, o seu uso moderno é o estético. Normalmente conta cuns pés independentes dos da cama para estabilizarse, aínda que vai pegado entre a cama e a parede.

## Historia 
Historicamente, as cabeceiras servían para illar as camas das correntes de aire e do frío en edificios menos illados, estaban feitas de madeira mellor illante térmico ca pedra ou o ladrillo. Construídos para crear espazo baleiro contra a parede (facendo os piares extremos máis grosos), permitían que o aire máis frío baixase ao chan no canto de sobre a cama.
[miniatura|Cabeceira de [Romeu e Xulieta.]]
Hoxe, en residencias con mellor calefacción e illamento, as cabeceiras cumpren principalmente unha función estética, así como funcións prácticas menores, como evitar que as almofadas se caian da cama. Poden incluír espazo para almacenar libros e bens persoais, e comodidades como luces ou teléfonos. As cabeceiras das camas hospitalarias poden incorporar funcións de coidados críticos.

## Notas 
## Véxase tamén 
### Outros artigos 
* Ábsida
Batalla de Ocaña

Durante a guerra da Independencia española, a **batalla de Ocaña** librouse o 19 de novembro de 1809, cerca desa vila toledana, finalizando coa vitoria dos franceses mandados polo mariscal Jean-de-Dieu Soult, sobre os españois do xeneral Juan de Arizagua. Ao longo de todo o conflito, esta foi a maior derrota do exército español, que perdeu cerca de 19&nbsp;000 homes, entre mortos, feridos, prisioneiros, contando mesmo os desertores, sobre un total de 51&nbsp;000 homes. Tal resultado debeuse principalmente á brillante utilización da cabalaría francesa.

William Napier escribiu: "*os españois chegaron ao trote, e Sebastiani deu instrucións a Paris, de arrodear e logo caer sobre o flanco dereito dos escuadróns, aproximándose cun rexemento de cabalaría lixeira e mais os lanceiros polacos, o que foi executado con gran forza, en particular polos polacos, o que provocou unha confusión considerable, tentando o xeneral español remedialo reagrupándose cara o flanco atacado*".

As consecuencias estratéxicas desa derrota foron devastadoras, pois destruíuse a única forza capaz de defender o Sur de España. Así, esta rexión sería invadida ao longo do inverno, durante a denominada campaña de Andalucía.
Quelónidos

miniatura|230px|*Eretmochelys imbricata*.
miniatura|230px|*Caretta caretta*.

Os **quelónidos** ou **queloníidos** (*Cheloniidae*) son unha familia de tartarugas mariñas (na superfamilia dos quelonioideos), que inclúe cinco xéneros.

A maioría das súas especies áchanse en perigo de extinción.

Quelónidos (*Cheloniidae*) non é exactamente sinónimo de "tartaruga mariña", xa que existe unha especie de tartaruga mariña que non pertence á familia dos quelónidos, que é a tartaruga de coiro (*Dermochelys coriacea*), da familia *Dermochelyidae*. Tartaruga mariña é sinónimo de quelonioideos.

## Clasificación 
### Taxonomía 
A familia dos quelónidos está dividida en tres subfamilias, con 12-13 xéneros, seis deles extintos e seis ou sete especies actuais (segundo os autores):

; Familia ***Cheloniidae***
'*Subfamilia *Carettinae'''* 
: Xénero *Caretta*
:: *Caretta caretta*
: Xénero *Lepidochelys*
:: *Lepidochelys kempii*
:: *Lepidochelys olivacea*
*'Subfamilia *Cheloniinae*'* 
: Xénero *Chelonia*
:: *Chelonia mydas*
:: *Chelonia agassizii* (status taxonómico discutido; agora considérase dentro de *C. mydas*)
: Xénero *Eretmochelys*
:: *Eretmochelys imbricata*
: Xénero *Natator*
:: *Natator depressus*
*'Subfamilia *Toxochelyinae*'* †
: Xénero *Ctenochelys* †
: Xénero *Osteopygis* †
: Xénero *Porthochelys* †
: Xénero *Prionochelys* †
: Xénero *Thinochelys* †
: Xénero *Toxochelys* †

### Filoxenia 
Cladograma dos principais grupos evolutivos  segundo Meylan & Ganko, 1988 [de Meylan & Ganko, 1997 e Meylan, 2001] e Anquetin, Barrett, Jones, Moore-Fay & Evans, 2009:

  --o *Procoelocryptodira*
    |--o *Chelonioidea* Oppel, 1811
    |  |--o
    |  |  |--o †*Toxochelyidae*
    |  |  `--o ***Cheloniidae***
    |  |     |--o *Caretta* Linné, 1758  
    |  |     |--o *Natator* Garman, 1880
    |  |     `—o *Chelonini*
    |  |        |--o *Eretmochelys* (Linné, 1758)  
    |  |        `--o
    |  |           |--o *Lepidochelys* Girard, 1858  
    |  |           `—o *Chelonia* Linné, 1758
    |  `--o *Dermochelyidae* (a tartaruga de coiro)
    `—o *Chelomacryptodira*, é dicir, os outros criptódiros

## En Galicia 
Ás veces, extraviadas, son ocasionais visitantes das nosas augas varias especies de quelónidos:
* Tartaruga mariña común (*Caretta caretta*).
* Tartaruga mariña carei (*Eretmochelys imbricata*).
* Tartaruga mariña verde (*Chelonia mydas*).
* Tartaruga mariña olivácea (*Lepidochelys olivacea*).
* Tartaruga mariña pequena (*Lepidochelys kempii'').

## Notas 
## Véxase tamén 
### Bibliografía 
* Galán Regalado, P. e Fernández Arias, G. (1993): Anfibios e réptiles de Galicia. Vigo: Ed. Xerais de Galicia. ISBN 84-7507-722-6.
* 

### Outros artigos 
* Quelonios
* Quelonioideos

### Ligazóns externas 
* Tauchen und Schnorcheln mit Schildkröten rund um Dimakya Island, Apo Reef und Sangat Island (Buceando con tartarugas nos arrecifes das illas Dimakya e Sangat, provincia de Palawan, Filipinas) Vídeo.  Consultado o 25/10/2012.
196

## Acontecementos 
* As tropas de Septimio Severo capturan Bizancio, e reconquistan Mesopotamia.

## Nacementos 
## Mortes 
## Outros 
* Historia ano a ano
197

## Acontecementos 
* Septimio Severo derrota na batalla de Lugdunum ó seu rival Clodio Albino.
* Septimio Severo crea 3 lexións, *Legio I Parthica*, *Legio II Parthica* e *Legio III Parthica*.

## Nacementos 
## Mortes 
* 19 de febreiro - Clodio Albino, rival do Emperador romano.

## Outros 
* Historia ano a ano
198

## Acontecementos 
* Caracalla, fillo de Septimio Severo, recibe o título de Augusto. Seu irmán Publius Septimius Geta recibe o de César.

## Nacementos 
## Mortes 
## Outros 
* Historia ano a ano
199

## Acontecementos 
* Electo o papa Ceferino, 15º papa, que sucedeu a Vítor I.

## Nacementos 
## Mortes 
* Vítor I, 14º papa.
* Galeno, médico grecorromano (n. 129).

## Outros 
* Historia ano a ano
Eusebio de Cesarea

**Eusebio de Cesarea**, nado en Cesarea de Palestina contra o 265 e finado contra o ano 340, foi un bispo e escritor en grego.

## Traxectoria 
Discípulo de Pánfilo de Cesarea, en colaboración co cal redactou os primeiros cinco libros da *Apologia ad Origenes*, escapou das persecucións anticristiás de Diocleciano e no ano 313 foi elixido bispo de Cesarea, gozando da amizade do emperador Constantino I.

Respecto da herexía de Arrio, Eusebio tivo, no Primeiro Concilio de Nicea, unha actuación comprometida, ao asinar a condena de Arrio, mais refugando ao tempo condenar as teses do maior expoñente do *partito niceano*, é dicir do bispo santo Atanasio.

## Véxase tamén
200

## Acontecementos 
### Mundo 
* A poboación humana alcanza os 257 millóns, aproximadamente.

### Imperio romano 
* Septimio Severo visita Siria, Palestina e Arabia.
* Palestina, beneficiándose das políticas benevolentes de Severo, experimenta un significativo auxe económico.

### Asia 
* China - As dúas forzas máis grandes do país, as de Cao Cao e as de Yuan Shao enfróntanse na batalla de Guandu, onde sorprendentemente, Cao Cao resulta vitorioso.
* No Xapón, Himiko espalla a súa autoridade sobre outros clans dende a súa capital en Yamatai.

### América 
* México: dá comezo o Período clásico de Mesoamérica, que coincide co apoxeo de Teotihuacán.
* Iníciase a idade clásica da civilización maia.

## Nacementos 
* Diofanto, matemático grego.
* Valeriano, emperador romano.
* Marco Claudio Tácito, emperador romano.

## Mortes 
## Outros 
* Historia ano a ano
Pseudocódigo

O **pseudocódigo** é unha serie de normas léxicas e gramaticais parecidas á maioría das linguaxes de programación, pero sen chegar á rixidez de sintaxe destas nin á fluidez da linguaxe coloquial. Isto permite codificar un programa con maior axilidade que en calquera linguaxe de programación, coa mesma validez semántica. Normalmente utilízase nas fases de análises ou deseño de Software, ou no estudo dun algoritmo. Forma parte das distintas ferramentas da enxeñaría do software.

Non hai ningún compilador ou intérprete de pseudocódigo informático, pero as similitudes coa maioría das linguaxes informáticas fano facilmente convertible.

O pseudocódigo describe un algoritmo utilizando unha mestura de frases en linguaxe común, instrucións de programación e palabras clave que definen as estruturas básicas. O seu obxectivo é permitir que o programador se centre nos aspectos lóxicos da solución a un problema.

Non sendo o pseudocódigo unha linguaxe formal, varía dun programador a outro, é dicir, non hai unha estrutura semántica nin arquitectura estándar. É unha ferramenta áxil para o estudo e deseño de aplicacións.

## Definición de datos do Pseudocódigo 
A definición de datos dáse por suposta, sobre todo nas variables sinxelas, se se empregan formacións: pilas, colas, vectores ou rexistros pódense definir na cabeceira do algoritmo, e naturalmente cando empreguemos o pseudocódigo para definir estruturas de datos, esta parte desenvolverémola adecuadamente.

## Estruturas de control 
Como se mencionou antes, cada autor usa o seu propio pseudocódigo coas súas respectivas convencións. Por exemplo, considere a instrución "Substitúa o valor da variable x polo valor da variable y". Algunhas das posibles sintaxes para indicar o anterior poderían ser:

* **asigne a x\, o valor de y\,**
* x\leftarrow y\,
* x := y\,
* x = y\,

### Secuenciais 
As instrucións séguense nunha secuencia fixa que normalmente vén dada polo número de liña. É dicir, as instrucións execútanse de arriba cara a abaixo.

### Selectivas 
A instrución selectiva realiza unha instrución de dúas posibles, segundo o cumprimento dunha condición P.
miniatura|200px|Diagrama de fluxo que amosa o funcionamento da instrución condicional

A condición P é unha variable booleana ou unha función reducible a booleana. Se esta condición é certa execútase *Instrucións*1, se non é así, entón execútase *Instrucións*2.

Tamén é común o uso dunha selección múltiple que equivale a aniñar varias funcións de selección.

Neste caso hai unha serie de condicións que teñen que ser mutuamente excluíntes, se unha delas se cumpre as demais teñen que ser falsas necesariamente.

Nesta estrutura, se *Condición*1 é certa, entón execútase só *Instrucións*1. En xeral, se *Condición*1 é verdadeira, entón só se executa *Instrucións*1

## Notas
Kopete

**Kopete** é un programa de mensaxería instantánea libre integrado no ambiente de escritorio KDE, o seu sistema multiprotocolo permite comunicar cos protocolos como o ICQ, AOL Instant Messenger, AIM, Gadu-Gadu, IRC, Jabber, MSN Messenger, .NET Messenger Service e Yahoo! Messenger. O programador orixinal foi o chileno Duncan Mac-Vicar Prett, desde outubro de 2005 está incluído no KDE, a última versión é Kopete 0.12.7 (16 de outubro de 2007).miniatura|Kopete 0.9.1|centro
A Veneira de Roques, Ferreiros, A Pobra do Brollón

**A Veneira de Roques** é un lugar da parroquia de Ferreiros, no concello da Pobra do Brollón. En 2007 tiña 18 habitantes (10 homes e 8 mulleres).

## Xeografía
O lugar sitúase a 969 m de altitude na cara leste do concello, en plena Serra do Courel. Accédese por unha estrada que sobe dende A Pousa e que leva á Pobra do Brollón.

O motivo do orixe da aldea son as súas minas subterráneas.

Hai unha pequena capela sen arranxar na honra a Santa María Madalena, patroa da aldea, na que se celebran misas ocasionalmente. As festas celébranse no mes de xullo e dende 2008 celébrase o mesmo día a Festa do Caldo.

## Lugares e parroquias 
### Lugares de Ferreiros 
### Parroquias da Pobra do Brollón 
## Véxase tamén 
### Ligazóns externas
*Páxina e fotos da Veneira de Roques
Economía de Filipinas

Filipinas forma parte do tratado internacional chamado APEC (Asia-Pacific Economic Cooperation), un bloque económico que ten por obxectivo transformar o océano Pacífico nunha área de libre comercio englobando economías asiáticas, americanas e de Oceanía.

É considerado un país en desenvolvemento. O seu PIB ocupa o 37º lugar entre 178 nacións, en función da paridade do poder de compra. Unha das principais actividades económicas é a industrialización de alimentos. A súa produción agrícola consiste principalmente en copra, millo, cánabo, arroz, cana de azucre e tabaco. Posúe tamén explotacións mineiras de cromo, cobre, ouro, ferro, chumbo, manganeso e prata.

Os gastos do goberno, o aumento do consumo e o envío de diñeiro por filipinos residentes no exterior impulsaron a economía do país, elevando o crecemento a máis do 6% en 2007.

## Notas
Front d'Alliberament de Catalunya

O **Front d’Alliberament de Catalunya** ou **Front d’Alliberament Català** (**FAC**) foi a primeira organización armada que defendía as teses dos movementos de liberación nacional de influencia marxista-leninista nos Países Cataláns, nada en 1969. O FAC, que vaise definir como unha organización que loitaba pola liberación nacional e de clases, nace coa unión de independentistas veteranos que proviñan do Consell Nacional Català (CNC) e xoves independentistas que proviñan das excursións das Xuventudes Obreiras de Estat Català. Nun principio tan só fan algunhas pintadas pero, aproveitando as excursións ó Garraf e ó Montseny, o sector máis novo da organización vai comezar a proverse de explosivos e das primeiras armas.
Cómpre ter en conta que, do mesmo xeito que o Front Nacional de Catalunya, o FAC priorizaba a acción sobre a ideoloxía e a estratexia. A táctica do Front d’Alliberament de Catalunya consistía na creación de grupos armados que tiñan que forzar a situación para tratar de provocar unha insurrección armada do pobo catalán.

Respecto á súa ideoloxía, os militantes pensaban que a loita nacional e social ían unidas. Por outra banda, tamén incluían a posibilidade dunha unificación de tódolos Países Cataláns se o movemento prosperaba nos outros territorios. Porén, O Front d'Alliberament Catalá tan só tivo implantación no Principado de Cataluña.

Entre 1969 e 1972 o FAC vai realizar máis de cen atentados. Estas accións realizábanse contra institucións de todo tipo próximas ó réxime franquista, como o diario La Vanguardia, os Xulgados, emisoras de TVE, cuarteis da Garda Civil e oficinas de Facenda, pero, ó mesmo tempo, procurábase non causar mortes. O primeiro atentado coñecido foi o 15 de outubro de 1970 contra as oficinas de Radio Nacional de España no Paseo de Gracia de Barcelona. O Día da Victoria de 1971 dinamitaron o cruzamento ferroviario da praza das Glòries, paralizando os trens todo o día. En 1972, foron detidos os militantes Carles Garcia Solé e Ramon Llorca, e os demais marcharon ó exilio. En 1974 foi detido Pere Mora León en Santa Coloma de Gramenet.

En 1973 o FAC vai experimentar unha profunda transformación interna. Segundo Jaume Renyer:

Este último partido era de ideoloxía maoísta. Isto foi debido á incorporación de militantes trostskistas e de Esquerda Revolucionaria da área de Terrassa e Sabadell. O Front d’Alliberament de Catalunya distribuía unha publicación chamada *Catalunya Roja*.

En 1976 vaise crear o Movemento Revolucionario de Cataluña (MRC) que pretendía ser o brazo político do FAC. Coa democracia o FAC vai desaparecer de feito en 1977 e o seu brazo político, o MRC, nos mesos seguintes.
SVG

**SVG** (do inglés ***Scalable Vector Graphics***, "Gráficos Vectoriais Escalábeis") é unha linguaxe XML que describe gráficos vectoriais bidimensionais, tanto estáticos como animados. Unha das características principais dos gráficos vectoriais é que non perden calidade ao seren ampliados. A grande diferenza entre o SVG e outros formatos vectoriais é que se trata dun estándar aberto creado polo Consorcio da Rede Mundial.

A creación deste formato baseouse noutros xa existentes e que inclúen CSS, DOM, JPEG, PNG, SMIL e XML.

## Descrición 
O formato SVG permite tres tipos de obxectos gráficos:
* Formas xeométricas vectoriais (isto é, liñas e curvas descritas matematicamente, ao contrario das imaxes de mapas de bits, que están compostas por píxeles.
* Imaxes de mapas de bits.
* Texto

As imaxes en formato SVG poden ser comprimidas en gzip sen perda de datos, dado que o XML contén moitos datos redundantes, sendo mesmo así que o formato SVG é habitualmente menor que a versión en mapa de bits.[miniatura|A imaxe ilustra a diferente entre as imaxes de [mapa de bits e as vectoriais. A imaxe vectorial pódese aumentar indefinidamente sen perda de calidade, mentres que a de bits non.|centro]]

## Programas para editar gráficos SVG 
* Inkscape, software libre
* Xara, software libre
* Adobe Illustrator
* Corel Draw

## Véxase tamén 
### Ligazóns externas 
* Páxina oficial do grupo de traballo do W3C
Illa Heard e Illas McDonald

230px|dereita|miniatura|Heard Island, from NASA World Wind
As **Illas Heard e McDonald** son un conxunto de illas deshabitadas pertencentes a Australia desde 1947 no océano Índico.

A Illa Heard é montañosa, dominada polo Mawson Peak, un volcán dunha altura de 2.745. Con esta altura, o Mawson Peak eríxese como a montaña máis alta de Australia. A súa veciña, a Illa McDonald é pequena e rochosa. Ambas suman un total de 412&nbsp;km² de superficie e sitúanse na Meseta de Kerguelen. O territorio inclúe a illa de Shag. Non posúen nin baías nin portos.

Estas illas son territorios australianos administrados desde Canberra pola División Australiana Antártica do Departamento Australiano do Medio. Actualmente son habitadas por unha gran cantidade de focas e aves, polo que foron declaradas Patrimonio Natural e son principalmente visitades con fins de investigación científica.

A pesar de non ter ningún tipo de actividade económica, asignóuselle o código internacional HM e o dominio de Internet .hm.

## Historia 
miniatura|dereita|200px|Mapa das illas Heard e McDonald
Ata 1833, as illas non foron visitadas por expedicionarios, e probablemente nunca sexan habitadas por home algún. Peter Kemp, un mariño inglés, foi a primeira persoa en avistar a Illa Heard, o 27 de novembro de 1833 durante unha viaxe desde Kerguelen á Antártica

O Capitán nortamericano John Heard, no seu buque Oriental, divisou a illa o 25 de novembro de 1853 na súa ruta desde Boston a Melbourne. Reportou do seu descubrimento un mes máis tarde, polo que a illa foi bautizada co seu nome. Coincidentemente, o Capitán William McDonald, a bordo do Samarang descubriu a Illa McDonald próxima á Illa Heard o 4 de xaneiro de 1854.

Con todo, ninguén desembarcou nas illas ata 1855, cando mariños do Corinthian liderados polo Capitán Erasmus Darwin Rogers fixérono. Durante o período de caza de focas entre 1855 e 1880, un importante número de cazadores estadounidenses pasaban máis dun ano na illa, vivindo en paupérrimas condicións. Xa en 1880, a maior parte da poboación de mamíferos mariños desaparecera, polo que os cazadores abandonaron a illa. En resumo, máis de cen mil barrís de aceite de elefante mariño foi producido durante este período.

En 1997, as illas foron declaradas Patrimonio da Humanidade.

## Véxase tamén 
### Ligazóns externas 
* Mapa da Illa Heard e Illas McDonald, incluíndo as principais características topográficas 
* Páxina oficial da Illa Heard e Illas McDonald
* Lista de patrimonio mundial da Illa Heard e Illas McDonald
* 
* 
* 
* Galería de imaxes da Illa Heard e Illas McDonald 
* MODIS satellite image, tomada o 30 de setembro de 2004 mostrando unha rúa de vórtices de von Kármán nas nubes, causada polo efecto do vento no Pico Mawson
* Páxina de Patrimonio da Humanidade da UNESCO
Fungus Amongus

***Fungus Amongus*** é o primeiro álbum editado pola banda estadounidense de rock alternativo Incubus, lanzado o 1 de novembro de 1995 a través de Stopuglynailfungus Music On Chillum, un selo independente da propia banda. Foi posteriormente reeditado pola Sony o 7 de novembro do 2000 despois dunha demanda popular.

## Listaxe de cancións
Anduriña dáurica

A **anduriña dáurica** (*Hirundo daurica*, para outros autores *Cecropis daurica*) é un pequeno paxaro da familia das anduriñas. Habita nos países de clima temperado do sur de Europa e Asia, desde a Península Ibérica no oeste ata Xapón no leste, chegando á África tropical polo sur. Os exemplares indios e africanos son residentes, pero as anduriñas europeas e doutras partes de Asia son migratorios, invernando en África e na India.

## Características 
miniatura|*Cecropis daurica*.
As anduriñas dáuricas son similares en costumes e aparencia a outras especies da orde dos Apodiformes. As partes superiores da cabeza, dorso e ás son dunha cor azul moi escura. O peito e ventre, castaño arrubiado con pequenas e numerosas pencas escuras. As ás son anchas e afiadas. Son rápidas voadoras e aliméntanse de insectos.

Parécese ás anduriñas comúns, pero son máis escuras e a mancha vermella na gorxa é máis clara e esténdese pola caluga, presentando tamén outra zona rubia no nacemento do rabo. Ademais, as gallas do rabo son claramente máis anchas.

As anduriñas dáuricas constrúen niños con forma de media esfera con lama que recollen cos seus peteiros, e chocan entre 3-6 ovos en cada posta, de maio a xuño. Normalmente aniñan entre os penedos altos, pero adáptanse con facilidade ás construcións humanas (pontes ou edificios). O niño lembra ó da anduriña de cu branco na forma e material, pero conta cunha entrada tubular da que carece o niño desta última.

Normalmente esta especie non forma grandes colonias de cría, pero son bastante gregarias fóra da estación de apareamento. As bandadas máis numerosas pódense observar nas extensas chairas da India.

## Taxonomía 
Anteriormente a anduriña das pontes (*Cecropis rufula*) era considerada unha subespecie da anduriña dáurica (*Cecropis daurica*), pero, tras resultados de ADN, foron consideradas especies distintas. Por iso, a única especie presente en Galicia e no sur de Europa é a anduriña das pontes. 

## Notas
Dundalk

**Dundalk** (*Dún Dealgan* en irlandés) é unha cidade da República de Irlanda, na provincia de Leinster e no condado de Louth.

## Véxase tamén 
### Ligazóns externas 
*Páxina oficial de Dundalk
Galería de imaxes de Montederramo

**Galería de imaxes** do concello de Montederramo na provincia de Ourense.

## Montederramo 

Ficheiro:Montederramo, casa consistorial.JPG|Casa do concello
Ficheiro:Montederramo_Praza_e_Concello_de_Montederramo.jpg|Praza do concello
Ficheiro:Situacion Montederramo.PNG|Mapa coa localización

## Parroquias 
### Vilariño Frío 

Ficheiro:Montederramo, Vilariño Frío, Nosa Señora dos Remedios.JPG|Igrexa de Nosa Señora dos Remedios
Ficheiro:Montederramo, Vilariño Frío, peto.JPG|Peto de ánimas
Ficheiro:Montederramo, Vilariño Frío, ponte.JPG|Ponte romana

## Mosteiro de Santa María de Montederramo 

Ficheiro:Montederramo_Mosteiro_de_Santa_María_6.jpg|
Ficheiro:Montederramo_Mosteiro_de_Santa_María_7.jpg|Fachada da igrexa
Ficheiro:Fachada norte iglesia montederramo.jpg|Fachada norte da igrexa
Ficheiro:Montederramo_Mosteiro_de_Santa_María_4.jpg|Exterior
Ficheiro:Paso abovedado montederramo.jpg|Bóveda do acceso entre claustros
Ficheiro:Claustro da porteria mosteiro de montederramo.jpg|Claustro da portería
Ficheiro:Montederramo_Mosteiro_de_Santa_María_14.jpg|
Ficheiro:Claustro reglar montederramo 2.jpg|Claustro reglar
Ficheiro:Claustro reglar montederramo.jpg|Claustro reglar
Ficheiro:Ventá románica montederramo.jpg|Ventá románica do templo

## Véxase tamén 
### Outros artigos 
*Galería de imaxes de Galicia
*Lugares de Montederramo
*Eleccións municipais en Montederramo
*Galería de imaxes da comarca da Terra de Caldelas
Río Arno

O **Río Arno** é un curso fluvial de Italia. Nace nos Apeninos e percore 241&nbsp;km de lonxitude pasando polas cidades de Florencia e Pisa antes de desembocar no Mar Tirreno.

miniatura|260px|Río Arno en Florencia.
IZAR

miniatura|300 px|dereita|Estaleiros de Sestao
miniatura|300 px|dereita|Fragata Fridtjof Nansen, construída no estaleiro de Ferrol para a Armada Noreguesa
**Izar construcciones navales** foi constituída como sociedade en xullo de 2000, situándose como noveno grupo naval do mundo e segundo de Europa, sendo resultado da fusión entre **Estaleiros Españois (AESA)**, sociedade que aglutinaba os estaleiros públicos civís:

*Astilleros de Cádiz
*Juliana Constructora Xixonesa
*Manises Diesel Engine Company
*Astilleros y Talleres del Noroeste (ASTANO)
*Astilleros de Puerto Real
*Astilleros de Sestao
*Astilleros de Sevilla

e os estaleiros públicos militares Bazán:

*Ferrol
*Cartagena
*San Fernando

En decembro de 2004 a Sociedade Estatal de Participacións Industriais (SEPI), accionista e xestora do grupo, decide a segregación da rama militar de **Izar**, creando en marzo de 2005 a sociedade Navantia, formada polos estaleiros de:

*Izar Ferrol
*Izar Fene (anteriormente ASTANO)
*Izar Puerto Real
*Izar San Fernando
*Izar Cádiz
*Izar Cartagena

estando a produción civil dos mesmos limitada a un 20% da actividade total do grupo. En abril de 2005 a SEPI comeza o proceso de liquidación de **Izar**, que desde entón non pode conseguir novos contratos.

## Véxase tamén
### Ligazóns externas
*Sitio web de Izar
*Sitio web de Navantia
*Sitio web do curso do 65 de Astano
Bazán

miniatura|Fragata Baleares. Construída en Ferrol na década dos 70
A **Empresa Nacional Bazán** foi unha sociedade estatal española creada en 1947 a partir da Sociedad Española de Construcción Naval. Tiña estaleiros para á construción naval militar. O seu maior fito foi a entrega en 1988 á Armada Española do portaaeronaves Príncipe de Asturias.

No ano 2000 Bazán e **Estaleiros Españois (AESA)** fusionáronse formando o grupo IZAR. En 2005 IZAR mudou en Navantia.

## Véxase tamén 
### Bibliografía 
* 
### Outros artigos 
* Bazán (revista)
Humanidades

[miniatura|A [Mona Lisa, unha das maiores obras de Arte.]]
**Humanidades** (do latín *humanitas*) son o conxunto de disciplinas relacionadas co coñecemento humano e a cultura. Distínguense das ciencias sociais no carácter ideográfico - estudo de particularidades sen crear leis ou postulados xerais – dos seus métodos de investigación.

As **Humanidades** están conformadas polas seguintes disciplinas de estudos:
* Arte e Historia da arte
* Literatura e Literatura comparada
* Historia
* Teoloxía e Relixión
* Filosofía
* Filoloxía
* Lingüística
* Semiótica e
* Semioloxía

Estas tres últimas son ás veces clasificadas coas ciencias sociais.
Nalgúns currículos universitarios, especialmente de universidades anglo saxoas, inclúese ás ciencias da información e á bibliotecoloxía dentro das **Humanidades**.

Nalgunhas clasificacións, como no caso de ciencias humanas, inclúese ás **Humanidades** e as ciencias sociais nun mesmo grupo.

## Véxase tamén
### Ligazóns externas
*National Humanities Center -- Centro Nacional de Humanidades (USA)
*Teoría das Ciencias Humanas (document o número 9 en español, número 10 e 11 ao inglés)
*Digithum. As humanidades en época dixital
Clannad

**Clannad** é unha banda de rock celtic irlandesa formada en 1970 en Gaoth Dobhair, no condado de Donegal (''Dún na n'Gall''). Os compoñentes da banda foron Máire Ní Bhraonáin (coñecida dende 2002 como Moya Brennan), os seus irmáns Ciarán O'Braonáin, Pól O'Braonáin, e os seus dous tíos Noel e Pádraig O'Dugáin. Tamén formou parte da banda, entre 1979-1982, Eithne Ní Bhraonáin (Enya Brennan), irmá de Moya, Pól e Ciarán.

En 1999, a banda gañou o Grammy ao mellor Álbum de música New Age (*Landmarks*) e as súas cifras de vendas superaron os 15 millóns de discos.

O 9 de agosto de 2016, aos 67 anos, faleceu Pádraig O'Dugáin na cidade de Dublin.

En 2019, Clannad comezou a súa xira de despedida *In a Lifetime* pero, en marzo de 2020, foi posposta por mor da pandemia da COVID-19 e se publicou un novo álbum recompilarorio titulado *In a Lifetime* que incluía dous temas novos.

## Discografía 
* 1973 - *Clannad*
* 1975 - *Clannad 2*
* 1976 - *Dúlamán*
* 1979 - *Clannad In Concert* [Beo]
* 1980 - *Crann Úll*
* 1982 - *Fuaim*
* 1983 - *Magical Ring*
* 1984 - *Legend*
* 1985 - *Macalla*
* 1987 - *Sirius*
* 1988 - *Atlantic Realm* [Fuaimriain]
* 1989 - *Past Present*
* 1989 - *The Angel and the Soldier Boy* [Fuaimriain]
* 1990 - *Anam*
* 1993 - *Banba*
* 1996 - *Lore*
* 1997 - *Landmarks*
* 1998 - *An Díolaim*
* 2003 - *The Best Of Clannad: In A Lifetime*
* 2005 - *Clannad: Live In Concert, 1996*

## Notas 
## Véxase tamén
Lei de normalización lingüística

A **Lei de normalización lingüística** ou *Lei 3/1983, do 15 de xuño de normalización lingüística* (publicada no DOG nº 84, de 14 de xullo de 1983) é un desenvolvemento do estatuto de autonomía de Galiza que ten como obxectivo normalizar a situación do idioma galego tanto na súa situación legal como no seu uso. Carlos Casares Mouriño participou na súa redacción.

Como di na súa introdución:

Esta lei regula os dereitos lingüísticos dos galegos e o status das linguas oficiais na comunidade autónoma galega (ademais de protexer o galego exterior)

Entre as súas disposicións máis importantes figuran:

**Artigo 1:* O galego é a lingua propia de Galicia.
**Artigo 3*: Os poderes públicos de Galicia adoptarán as medidas oportunas para que ninguén sexa discriminado por razón de lingua.
**Artigo 10*: 1. Os topónimos de Galicia terán como única forma oficial a galega.
**Artigo 14*: 1. A lingua galega é materia de estudo obrigatorio en tódolos niveis educativos non universitarios. Garantirase o uso efectivo deste dereito en tódolos centros públicos e privados.

## Véxase tamén
### Outros artigos
* Historia da lingua galega

### Ligazóns externas
* Texto da Lei de normalización lingüística Diario Oficial de Galicia.
Galego exterior

Utilízase a expresión **galego exterior** para referirse ás falas galegas de zonas do Estado español que non fan parte da comunidade autónoma de Galiza. Estas áreas de lingua e cultura galegas non foron incluídas nas catro provincias galegas na reforma de Javier de Burgos en 1833, aínda que algunhas xa levaban tempo separadas do reino de Galiza e non están incluídas no territorio da comunidade autónoma. As falas destes lugares pertencen na súa maioría ao grupo do galego oriental, malia que a Fala de Estremadura é, segundo algúns estudos, unha póla separada do tronco galego-portugués.

Estas falas, situadas ao oriente da Galiza administrativa, tamén reciben outros nomes como **galego estremeiro** ou **galego da faixa exterior**.

Organízanse xeograficamente en:

*Terra Eo-Navia (Principado de Asturias), arredor de 40.000 persoas 
*O Bierzo baixo (provincia de León) arredor de 30.000 a 35.000 persoas 
*As Portelas (provincia de Zamora), arredor de 1.000 persoas 
*Val de Xálima (provincia de Cáceres), arredor de 4.500 persoas 

## Véxase tamén
### Bibliografía 
* Adán Rodríguez, Rafael e Barreiro, Moisés (2006) "O Bierzo hoxe: O galego na encrucillada"  pp. 52-61, n.º 169 *Grial*. .
* Adán Rodríguez, Rafael (2009) "A lingua galega no Bierzo hoxe"  pp. 92-97, n.º 183 *Grial*. .
* Frías Conde, Xavier () "Aproximación ao galego exterior"  *Vieiros*.

### Outros artigos 
*Concellos galegofalantes de Asturias, Castela e León e Estremadura
*Galego de Asturias
*Galicia estremeira
*Áreas lingüísticas do galego
Hans Magnus Enzensberger

**Hans Magnus Enzensberger**, nado en Kaufbeuren o 11 de novembro de 1929 e finado en Múnic o 24 de novembro de 2022, foi un poeta e ensaísta alemán.

## Traxectoria 
Enzensberger naceu en 1929 en Kaufbeuren, unha pequena localidade de Baviera e era o máis vello de catro irmáns. Fixo parte da última xeración de intelectuais con escritos formados polas súas experiencias de primeira man no Terceiro Reich. A familia Enzensberger mudouse a Nürnberg en 1931.

Entre 1965 e 1975 foi membro do "Grupo 47". En 1965 fundou a revista *Kursbuch*, e desde 1985 dirixiu a colección literaria *Die andere Bibliothek* (A outra biblioteca).

Traballou como redactor na radio de Stuttgart e exerceu a docencia ata 1957.

No ano 2002 recibiu o Premio Príncipe de Asturias de Comunicación e Humanidades.

## Obra 
### Ensaio 
* *Politik und Verbrechen : neun Beiträge* (1964)
* *Der kurze Sommer der Anarchie. Buenaventura Durrutis Leben und Tod* (*O curto verán da anarquía; vida e morte de Durruti*, 1972)
* *As aporías da vangarda*.
* *Politische Brosamen* (1982)
* *Ach, Europa! Wahrnehmungen aus sieben Ländern* (1987)
* *Der Zahlenteufel. Ein Kopfkissenbuch für alle, die Angst vor der Mathematik haben* (*O diaño dos números*, 1997; ilustracións de Rotraud Susanne Berner)
* *Die Große Wanderung* (1992)
* *Aussichten auf den Bürgerkrieg* (1993)
* *Mediocridade e Delirio*
* *Elemento para unha teoría dos medios de comunicación* (1971)

### Teatro 
* *Voltaires Neffe. Eine Fälschung in Diderots Manier* (1996)

### Poesía 
* *verteidigung der wölfe* (1957)
* *landessprache* (1960)
* *Mausoleum. 37 Balladen aus der Geschichte des Fortschritts* (1975)
* *PoesGedichte. Die Entstehung eines Gedichts* (1962)
* *Zukunftsmusik* (1991)
* *Der Untergang der Titanic* (1978)
* *Leichter als Luft. Moralische Gedichte* (1999)
* *Die Geschichte der Wolken. 99 Meditationen* (1993)

## Premios 
* 1956: Hugo Jacobi.
* 1963: Georg Büchner.
* 1985: Heinrich Böll.
* 1993: Erich Maria Remarque.
* 1998: Heinrich Heine.
* 1998: Pasolini.
* 2002: Ludwig Börne.
* 2002: Premio Príncipe de Asturias de Comunicación e Humanidades.

## Notas 
## Véxase tamén
Rolieiro europeo

O **rolieiro europeo** (*Coracias garrulus*) é a única especie de paxaros da familia dos *Coraciidae* que habita en Europa. 

## Distribución 
Esténdese desde a Península Ibérica e Marrocos no oeste ata Asia Oriental. É unha especie migratoria de longa distancia, hibernando no sur de África.

En Galiza é rara, e aparentemente vese nos pasos prenupciais en maio e máis intensamente no posnupcial de agosto-setembro.

Adoita habitar en lugares de clima tépedo ou cálido coa presenza de árbores. É un paxaro mediano dun tamaño entre 29–32&nbsp;cm de media e unha envergadura de 52–58&nbsp;cm coas ás estendidas. A súa cor é azul co lombo marrón. Frecuentan zonas arboradas e chairas abertas, onde se alimentan principalmente de insectos, aínda que en ocasións complementan a súa dieta con lagartos e ras.

## Descrición 
Esta especie destaca no seu voo pola súa brillante cor azul que contrasta coas plumas negras das ás. Os dous sexos son similares, pero os xoves presentan unha cor máis clara que os adultos.

O canto deste paxaro é unha sucesión rápida de cantares curtos, similar a un instrumento infantil que provoca un ruído semellante ao dunha carraca, aínda que en ocasións parece cantar como un corvo común.

Acostuman aniñar nas árbores ou entre os penedos, e a posta consiste entre 4-6 ovos.
miniatura|esquerda|270 px|Distribución en verán e inverno
miniatura|*Coracias garrulus*

## Notas 
## Véxase tamén 
### Bibliografía 
* 
* 
*
Sancho III

**Sancho III** pódese referir a:
* **Sancho III de Castela**, tamén coñecido como Sancho II, rei de Castela (1065-1072), de Galiza (1071–1072) e de León (1072);
* '*Sancho III de Castela *o Desexado***, rei de Castela (1157-1158);
* **Sancho Garcés III de Navarra *o Grande''''', rei de Navarra (1004-1035).
Carta de natureza

A **carta de natureza** é un medio de adquisición da nacionalidade, que consiste no outorgamento da condición de "nacional" polo goberno do Estado, normalmente atendendo a circunstancias excepcionais que concorren no interesado, ponderadas de xeito discrecional, e por medio de decreto.

A institución da carta de natureza responde ao criterio de que a posesión da nacionalidade é un beneficio para o suxeito, ou un premio do que o adquirente da nacionalidade é merecente polos seus servizos ao Estado ou por calquera outra circunstancia.

## Véxase tamén
### Outros artigos
* Nacionalidade
* Nacionalización
Bloc Català

O **Bloc Català** foi un partido político da Cataluña do Norte creado o 23 de outubro de 2001. Definíase como unha formación de centro-esquerda que promulgaba unha *identidade catalá aberta ó mundo*. Unha das súas propostas era a creación dunha *rexión catalá do norte* dentro do estado francés.

Este partido foi un dos motores do movemento hostil á denominación *Septimanie* que pretendía impulsar o presidente da rexión Llenguadoc-Rosselló Georges Frêche. Como símbolo da resistencia catalá a este cambio forzado adoptou como mascota o Burro enmascarado.

Participou dende 2002 en tódalas eleccións da Cataluña do Norte: as cantonais, lexislativas, rexionais e europeas.

O 3 de decembro de 2006, o Bloc Català trocou de nome e converteuse nunha federación autónoma, representante da Cataluña Norte, no seo de Convergència Democràtica de Catalunya.

## Véxase tamén 
### Ligazóns externas 
*Web da federación de CDC en Cataluña Norte  (en catalán)
Francelos, Ribadavia

**Santa María Madanela de Francelos** é unha parroquia do concello de Ribadavia, no Ribeiro. En 2020 tiña 631 habitantes repartidos en dous núcleos de poboación.

## Situación 
Francelos é a parroquia máis meridional de Ribadavia. A aldea de Francelos dista apenas 2 quilómetros da capital municipal. Está situada na enfesta da veiga de Valparaíso, que se estende pola marxe dereita do río Miño logo da foz do río Avia.

## Patrimonio histórico-artístico 
En Francelos sitúase a capela de San Xes de Francelos, resto reedificado dun antigo mosteiro, no que se empregaron diversos elementos decorativos e arquitectónicos da fábrica orixinal prerrománica. Nas inmediacións da aldea de Prexigueiro pódense visitar as termas de Prexigueiro e unha antiga ponte sobre o río Cerves, xusto en fronte da embocadura do río Arnoia no Miño.

## Galería de imaxes 

Ficheiro:San Xes de Francelos vista xeral.jpg|Vista xeral da capela do antigo mosteiro
Ficheiro:Cabeceira san xes de Francelos.jpg|Cabeceira
Ficheiro:Saetera san Xes de Francelos.jpg|Seteira
Ficheiro:Fachada san Xes de Francelos.jpg|Fachada

## Lugares e parroquias 
### Lugares de Francelos 
### Parroquias de Ribadavia 
## Notas 
## Véxase tamén 
### Outros artigos 
* Lugares de Ribadavia